मुंबई । विदेशी बाजारों से मिले सकारात्मक संकेतों तथा सूचना प्रौद्योगिकी और दवा क्षेत्र की कंपनियों के शेयरों में हुई मजबूत लिवाली के दम पर बीएसई का सेंसेक्स 300 अंक से ज्यादा चढ़ गया। नेशनल स्टॉक एक्सचेंज के निफ्टी में भी 100 अंक से अधिक की तेजी दर्ज की गयी। सेंसेक्स 93.07 अंक चढ़कर 25,953.24 अंक पर खुला। बिल्कुल शुरुआती क्षणों में यह 25,874.45 अंक तक उतरने के बाद लगातार मजबूत होता हुआ एक समय 300 अंक से ज्यादा चढ़कर 26,193.29 अंक तक पहुँच गया। निफ्टी भी 42.45 अंक चढ़कर 8,007.95 अंक पर खुला। कारोबार के दौरान एक समय यह 8,080.25 अंक तक पहुँच गया था। अमेरिकी अर्थव्यवस्था में सुधार के संकेतों से मुख्य रूप से वहाँ से राजस्व प्राप्त करने वाली आईटी कंपनियों के शेयरों में जबरदस्त लिवाली रही। बीएसई में भी आईटी समूह चार प्रतिशत से ज्यादा की तेजी में रहा। टेक समूह लगभग साढ़े तीन प्रतिशत चढ़ा। सेंसेक्स की कंपनियों में इंफोसिस तथा टीसीएस ने चार प्रतिशत से ज्यादा का मुनाफा कमाया। गेल और विप्रो की बढ़त तीन फीसदी से अधिक रही। एनटीपीसी, सनफार्मा, ल्युपिन और अदानी पोर्ट्स के शेयर भी दो प्रतिशत से अधिक चढ़े। नुकसान उठाने वालों में बजाज ऑटो, स्टेट बैंक, एलएंडटी तथा आईसीआईसीआई बैंक प्रमुख रहे।आप ये ख़बरें अपने मोबाइल पर पढना चाहते है तो दैनिक रॉयल